ပိုရိုရှိရိတောင်

ပိုရိုရှိရိတောင်  (幌尻岳, Poroshiri-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းတွင် တည်ရှိသည့် တောင်တစ်ခု ဖြစ်သည်။ တစ်ခါတရံ "ဟိုရိုရှိရိတောင်" ဟုလည်း ခေါ်ကြသည်။ ဤအမည်သည် အအိနုစကားဖြင့် "ကြီးမြတ်သည့်တောင်" ဟု အဓိပ္ပါယ်ရသည့် ခန်ဂျိဖော်ပြချက် "ပိုရိုရှိရိ" မှ ဆင်းသက်ဖြစ်ပေါ်လာသည်။ ဟိဒခတောင်တန်းတွင် အမြင့်ဆုံးတောင်ဖြစ်ကာ ဂျပန်၏ ထင်ရှားသည့် တောင် ၁၀၀ စာရင်းတွင်လည်း ပါဝင်သည်။

တောင်တက်လမ်း
နုခဘိရလမ်း
နုခဘိရလမ်ကြောင်း (額平コ－ス) သည် နှစ်ရက်ကြာတက်ရသည့် လမ်းကြောင်း ဖြစ်သည်။

ပထမရက်တွင် ဖုရဲနိုင်း (振内) မှတဆင့် ရင်းဒိုးဂိတ်သို့ ၃၅ ကီလိုမီတာ ကားဖြင့်သွားရသည်။ ရင်းဒိုးဂိတ်မှတဆင့် ရှုဆုအိဆည် (取水ダーム) သို့ ၅ ကီလိုမီတာ တောင်တက်ရသည်။ ထိုဆည်သည် နုခဘိရမြစ် (額平川) တွင် တည်ဆောက်ထားသည့် ဆည်ဖြစ်သည်။ ဆည်မှတဆင့် ပိုရိုရှိရိတောင်တက်အိမ်ငယ် (幌尻山荘, poroshiri-dake san-sou) အထိ ၄ ကီလိုမီတာ (၃ နာရီကြာ) တက်ရောက်ရသည်။ ဤအိမ်ငယ်ကို ဘိရတိုရိတောင်ပေါ်ကလပ်က ထိန်းသိမ်းထားကာ ပင်လယ်ရေမျက်နှာပြင်အထက် ၉၅၀ မီတာ တွင် တည်ရှိသည်။

ဒုတိယမြောက်နေ့တွင် သစ်သားအိမ်ငယ်မှတဆင့် ဘဝရေပူစမ်း (命の泉, inochi no izumi) ဟု အမည်ရသည့်နေရာအထိ ၁.၅ ကီလိုမီတာ (၂ နာရီကြာ) တက်ရောက်ရသည်။ ထို့နောက်တွင် ၂.၅ ကီလိုမီတာ (၂ နာရီကြာ) တောင်ပေါ်ရှိ ကွင်းပြင်ကို ဖြတ်ကျော်ကာ မြောက်ဘက်လွင်ပြင် (北カール, kita kāru) သို့ရောက်ရှိသည်။ ထိုမှတဆင့် တောင်ထိပ်သို့ တက်ရသည်။

နိအိခပ်ပုမြစ်လမ်း
နိအိခပ်ပုမြစ်လမ်းကြောင်းသည် အိုခုနိခပ်ပုဟဆွတ်ဒန်းရှောဂိတ် Okuniikappu Hatsudensho gate (奥新冠発電所ゲート) မှ စတင်သည်။ ဤလမ်သည် ဂိတ်မှ အိုခုနိခပ်ပုဆည် (奥新冠ダーム) အထိ သွားရသည်။ ဆည်မှတဆင့် ပိုရိုရှိရိမြစ်ဘေးတွင်တည်ရှိသည့် စခန်းငယ်သို့ သွားရသည်။ ထိုစခန်းငယ်မှတဆင့် တောင်ကုန်းငယ်တစ်ခုကို တက်ကာ ထိုမှတဆင့် တောင်ထိပ်သို့ တက်ရောက်ရသည်။

ကိုးကား

ကဏ္ဍ:ဂျပန်နိုင်ငံရှိ တောင်များ